
AM  PIOBAIRE  BREAC 

CORR  is  coìg  ceud  bliadhna  roimhe  so, 
bha  Hamelin  'na  bhaile  mor,  mais- 
each,  suidhichte  ri  taobh  abhainn 
bhriagha  bha  ruith  sios  tre  'n  duthaich,  a* 
cheart  aite  'san  saoileadh  tu  gu'm  biodh  a 
h-uile  neach  sona.  Ach  bha  aon  ni  a* 
f  ag:ail  an  t-sluaigh  an-shocrach.  Bha  plaigh 
de  radain  'sa  bhaile — radain  thall,  radain 
a  bhos,  radain  anns  gach  toU  agus  cuil. 
Cha  deanadh  na  bha  de  choin  's  de  chait 
's  an  duthaich  an  gnothuch  air  cur  as  daibh. 

Bha  na  radain  air  fas  gle  dhana,  agus 
bha  'n  sluagh  uile  air  an  oillteachadh  rompa. 
Bhiodh  iad  a  greimeadh  nam  paisdean 
anns  a'  chreathaill,  agus  ag  ithe  a'  bhidh 
mu'n  gann  a  gheibhte  'dheasachadh. 
'Nuair  thigeadh  na  fir  dhachaidh  as  an 
eaglais  's  a  chuireadh  iad  an  adan  Sabaid 
an  gleidheadh,  bhiodh  na  radain  a'  dean- 
amh  nead  annta  fad  na  seachduin.  Agus 
'nuairbhiodh  na  mnathan  air  cheilidh,  's 
a'  conaltradh  gu  cairdeil,  bu  mhinig  a 
chuireadh  sgiamhal  nan  radan  stad  air 
gach  feala-dha  is  cridhealas  a  bhiodh  aca. 

Mu  dheireadh  thall  bha  coinneamh  aig 
muinntir  a'  bhaile  dh'fheuch  ciod  e  ghabh- 

adh  deanamh  air  son  faighinn  cuibhteas 
na  radain.  Bha  'n  fhearg  a'  dalladh  an 
t-sluaigh  a  chionn  nach  robh  an  t-ard-bhaill- 
idh  agus  daoin-uaisle  na  comhairle  a'  dean- 
amh  doigh  sam  bith  air  na  radain  a  sgiur- 
sadh  air  falbh;  ach  mar  a's  tric  a  thachair 
bha  'n  t-ard  bhailUdh  agus  na  daoine  eile 
bha  comhla  ris  anns  a'  chomhairle  air  fas 
sean,  agus  reamhar,  agus  leisg. 

An  deigh  coinneamh  an  t-sluaigh,  bha 
coinneamh  aig  a'  chomhairle,  agus  bha  an 
t-ard-bhailHdh  a'  tachas  a  chinn  feuch  am 
b'urrainn  da  doigh  no  innleachd  fhaighinn 
air  na  radain  a  chur  air  falbh.  'Nuair  bha 
iad  uile  'labhairt  mu'n  ghnothuch  a  bh'ann, 
agus  a'  guidhe  gu'n  deilbheadh  cuid-eigin 
ribe  cheart  airson  na  radain  a  ghlacadh  's 
a  mharbhadh,  chualas  gnog  beag  seimh 
aig  an  dorus. 

"Teasraig  mise!"  ars  an  t-ard-bhailHdh, 
"ciod  e  tha  'n  sud.?"  Theagamh  gu'n  do 
smaoinich  e  gu'm  b'iad  na  radain  a  bh'air 
tighinn  a  chur  stad  air  an  cuid  innleachdan. 
Ach  ged  chuir  an  gnog  cHsgeadh  gu  leor 
air,  chaidh  aig  air  eibheach,"Thig  a  stigh!" 

Dh'fhosgladh  an  dorus,  agus  choisich 
a  stigh  an  aon  duine  bu  neonaiche  chunn- 
aic  iad  riamh.  Bha  e  caol,  ard,  agus  sgead- 
aichte  ann  an  cota  fada,  breac,  dearg  agus 

buidhe,  a  bha  ruigheachd  sios  gu  shailtean. 
Bha  a  shuilean  anabarrach  beag,  agus  cho 
biorach  ri  da  shnathaid,  agus  bha  fiamh- 
ghaire  air  'aodann  gun  fhalbh  dheth. 

Choisich  e  air  adhart  dh'ionnsuidh  a' 
bhuird  aig  an  robh  iad  na'n  suidhe,  agus 
bhruidhinn  e  gu  modhail,  siobhaha, — 

"Ma's  e  ur  toil  e,  a  dhaoin-uaisle,  is 
aithne  dhomhsa  doigh  dhiomhair  leis  an 
urrainn  domh  a  tharruinga'm  ionnsuidh  fein 
gach  creutair  aig  am  bheil  comas  ruith  no 
snamh  no  itealaich." 

'Nuair  bha  e  'g  radh  so,  thug  iad  f a-near 
gu'n  robh  aige  'n  crochadh  m'a  mhuineal 
uidheam  bheag  cohach  ri  feadan  pioba. 

Chaidh  e  air  adhart  a'  labhairt,  "Is  e  am 
Piobaire  Breac  a  their  iad  riumsa,  agus  le 
ceol  mo  phioba  theid  agam  air  gach  creut- 
air  a  bhios  a'  cur  dragh  air  daoine  a  thoirt 
air  falbh.  Ma  bheir  sibh  dhomhsa  ceud 
punnd,  bheir  mi  air  falbh  a  h-uile  radan  a 
tha  'sa  bhaile." 

Mu'n  gann  a  bha  na  facail  as  a  bheul, 
fhreagair  an  t-ard-bhaiUidh,  "Ma  ni  thusa 
sin,  bheir  sinn  dhut,  cha'n  e  ceud  punnd, 
ach  a  leth-cheud  uiread  sin, — coig  mile 
punnd!" 

Chaidh  am  Piobaire  Breac  a  dh'obair 
gun  dail.    Ghabh  e  mach  air  an  t-sraid  's 

fiamh-ghaire  air  'aodann.  Bha  a  shuilean 
a*  priobadh  mar  na  rionnagan,  agus  bha 
boillsgfidhean  iongantach  soluis  ri  fhaicinn 
a'  tigh'nn  asda.  An  sin  thug  e  lamh  air  an 
fheadan,  agus  mu'n  gann  a'  thoisich  e  ri 
cluich,  thainig  a  h-uile  radan  a  bha  'sa 
bhaile  a'  bigeil  's  a'  leumnaich  os  deigh  a* 
Phiobaire  Bhric.  Bha  iad  'na  leithid  de 
chabhaig  a'  leantuinn  a'  chiuil  's  gu'n  robh 
iad  a'  tuiteam  thairis  air  a  cheile  mar  bha 
iad  a'  ruith.  Thainig  iad  uile,  na  radain 
bheaga  's  na  radain  mhora,  na  radain 
reamhar  's  na  radain  chaola,  na  seann 
radain  's  na  radain  oga,  radain  dhubha  's 
radain  dhonna,  's  radain  ghlasa. 

Shiubhail  am  Piobaire  tre  uile  shraidean 
a'  bhaile,  a'  cluich  's  a  sior-chluich,  agus 
bha  aireamh  nan  radan  a  bha  'ga  leantuinn 
gach  mionaid  a'  fas  na  bu  mhotha.  'Nuair 
bha  e  dearbh  chinnteach  gu'n  robh  iad  uile 
'na  dheigh,  choisich  e  sios  dh'ionnsuidh  na 
h-aibhne,  a*  cluich  gun  lasachadh.  Chois- 
ich  e  direach  dh'an  uisge,  agus  leum  na 
radain  dh'an  uisg'  os  a  dheigh  agus  chaidh 
am  bathadh. 

Cha  d'fhuair  as  le  'bheatha  ach  aon 
radan.  Shnamh  esan  gu  taobh  thall  na 
h-aibhne,  agus  an  ceann  uine  rainig  e 
duthaich  nan  radan,  agus  dh'innis  e  do  na 

radain  an  sin  mar  a  thachair.  A  reir  a 
sgeoil-san,  cho  luath  's  a  chual  e  'n  ceol  a 
bha  'm  Piobaire  'deanamh,  bha  e  f  aireach- 
adh  f aileadh  gach  seorsa  bidh  a  b'fhearr  na 
cheile.  Bha  e  lan  chinnteach  gu'n  robh 
cuirm  mhor  a'  feitheamh  air,  agus  bha  iad 
uile  'na  leithid  de  chabhaig:  's  nach  do 
smaoinich  iad  idir  air  an  abhainn,  agfus  mar 
sin  ghabh  iad  rompa  dh'an  uisge  gun 
mhothachadh  sam  bith  air  an  cunnart,  agus 
chaidh  iad  a  dhith. 

II 

FAODAR  a  thuigsinn  gru'n  robh  muinn- 
tir  a'  bhaile  anabarrach  toilichte  a 
chionn  g:u'n  robh  na  radain  air  an 
toirt  air  falbh  buileach  glan.  Thoisich  iad 
air  bualadh  chlag  nan  eaglaisean,  agus  lean 
iad  'g  am  bualadh  gus  an  robh  gach  stiobuU 
anns  a'  bhaile  air  chrith  leis  an  fhuaim. 
Lion  iad  na  tuill  anns  am  b'abhaist  do  na 
radain  a  bhi  'm  falach,  ghlan  iad  air  falbh 
an  cuid  nead  as  gach  aite  'san  robh  iad, 
agus  dh'fheuch  iad  ri  leigeil  a  cuimhne 
gu'n  robh  radan  riamh  'sa  bhaile. 

Bha  iad  uile  gu  trang  ris  an  obair  sin 
'nuair  thainig  am  Piobaire  Breac  a  nios  do 
aite  'mhargaidh,  agus  a  dh'iarr  e  a  dhuais 
air   an   ard-bhaillidh,    Is  co  math  innse 

ann  an  so  nach  robh  anns  an  ard-bhaillidh 
agus  annta-san  a  bha  'sa  chomhairle 
comhla  ris  ach  daoine  suarach,  spiocach. 
Bha  iad  air  faighinn  cuibhteas  na  radain, 
ach  cha  robh  iad  toileach  gu'm  faigheadh 
am  Piobaire  faisg  air  uiread  airgid  's  a 
gheall  iad  a  thoirt  dha.  Thuirt  an  t-ard- 
bhailUdh  nach  robh  esan  ach  a'  deanamh 
spors  'nuair  a  thairg  e  coig  mile  punnd  dha, 
agus  nach  paigheadh  e  sgillinn  a  bharrachd 
air  coig  puinnd. 

Ach  cha  robh  iad  a'  dol  a  thoirt  car  as 
a'  Phiobaire  air  an  doigh  sin  idir.  "Na 
bithibh  a'  deanamh  magadh  sam  bith 
ormsa,"  ars  esan;  "cha'n  urrainn  domh  bhi 
feitheamh.  Mu  mheadhon-latha  tha  agam 
ri  bhi  ann  am  bail  eile  mile  de  mhihean 
air  falbh.  Cha  ghabh  mi  na's  lugha  na  'n 
t-suim  a  dh'iarr  mi  oirbh;  agus  ma  chuireas 
sibh  fearg  orm,  cluichidh  mi  am  feadan 
air  seol  eile." 

"Seadh,  gu  dearbh!"  ars  an  t-ard  bhaill- 
idh;  "an  ann  a  toirt  taire  dhuinne  tha  thu? 
Am  bheil  thu  smaoineachadh  gu'n  cuir  do 
chuid  bagairtean  eagal  oirnne?  Faodaidh 
tu  t'  fheadan  a  chluich  gus  an  sgain  e,  ma 
thogras  tu  fhein!" 

Cha  tuirt  am  Piobaire  facal  tuilleadh, 
ach  thug  e  mach  am  feadan  agus  thoisich 

e  ri  cluich  port  tiamhaidh,  annasach,  cho 
fior  annasach  's  cho  neonach  's  gu'n  do 
ghrad  sheas  an  t-ard-bhailhdh  's  an  sluagh 
uile  ag  eisdeachd,  gun  chothrom  gluasaid. 

Cha  robh  e  fada  cluich  'nuair  a  thois- 
ich  a'  chlann  ri  tighinn  a  mach  as  na 
taighean  anns  gach  cearna  de'n  bhaile,  a' 
ruith  's  a'  leum,  cho  luath  's  cho  mear 
'sa  bhiodh  iad  a'  fagail  na  sgoile.  Cha 
robh  duine  cloinne  nach  d'thainig,  an 
f headhain  mhor  's  an  fheadhain  bheag,  agus 
bha  an  fheadhain  bu  mhotha  a'  giulan  nam 
paisdean.  Bha  an  t-ard-bhailUdh  's  an 
sluagh  uile  air  am  fagail  mar  bhalbhain, 
agus  iad  gun  chomas  carachadh  as  an  aite 
'san  robh  iad. 

Bha  chlann  air  bhoil  leis  cho  math  's  a 
bha  ceol  binn  a'  Phiobaire  'cordadh  riutha, 
agus  dh  'fhalbh  iad  os  a  dheigh,  a'  dannsa 
'sa  cleasachd  mar  nach  robh  iad  riamh  cho 
sona.  Ghabh  iad  air  an  adhart  gus  an 
d'raimg  iad  beinn  ard  a  bha  faisg  air  cul  a' 
bhaile.  Air  dhaibh  a  ruigheachd,  gu  grad- 
ealamh  dh'fhosgail  uamh  mhor  an  taobh 
na  beinne;  choisich  am  Piobaire  stigh,  agus 
lean  a'  chlann  e.  Cha  bu  luaithe  bha  iad  a 
stigh  na  dhuin  beul  na  h-uamha,  agus  bha 
slios  na  beinne  direach  mar  bha  e  roimhe. 

Bha  aon  ghille  beag,  anns  an  robh  ceum 
crubaiche,  agus  do  nach  b'urrainn  cumail 
suas  ri  cach,  air  fhagail  a  muigh,  's  mar 
sin  chaidh  e  air  ais  do'n  bhaile.  An  deigh 
dha  dhol  dachaidh  bha  e  'g  innse  do'n 
t-sluagh  mar  a  thachair  do'n  chloinn  eile, 
agus  bha  e  'g  radh  'nuair  a  thoisich  am 
Piobaire  air  cluich  an  fheadain  gu'n  robh 
an  ceol,  mar  gu'm  b'  eadh,  a'  toirt  fa  chomh- 
air  duthaich  far  an  robh  measan  sughmhor 
a'  fas  agus  eoin  bhoidheach  a'  ceilearadh, 
agus  bha  e  fo  mhulad  mor  a  chionn  nach 
d'fhuair  e  air  falbh  cuide  ri  cach. 

Agus  a  nise  bha  chlann  uile  air  falbh. 
Nach  smaoinich  sibh  fein  cia  cho  aonran- 
ach  'sa  bhiodh  baile  gun  chloinn!  Bha  na 
h-athraichean  's  na  mathraichean  fo  bhron 
's  fo  mhulad  mor,  agus  sin  uile  air  saileabh 
an  t-ard-bhaillidh  a  bhi  cho  spiocach  's  cho 
mi-onorach  's  nach  do  sheas  e  ris  a'  chord- 
adh  a  bha  eadar  e  fhein  's  am  Piobaire. 

Nuair  chunnaic  e  mar  a  thachair  le 
choire  fhein,  chuir  an  t-ard-bhaillidh  daoine 
mach,  an  ear  's  an  iar,  a  tuath  's  a  deas,  a 
shireadh  a'  Phiobaire.  Ach  cha  d'fhuaradh 
riamh  e,  agus  cha  do  thill  a  chlann  gu  brath 
tuilleadh.  Air  an  aobhar  sin  chuir  an 
sluagh  suas  cam-cuimhne,  agus  sgriobh  iad 
air  a  chloich  sgeul  toirt  air  f  albh  na  cloinne: 

agus  rinn  iad  lagh  cruaidh  nach  ceadaich- 
eadh  do  neach  sam  bith  feadan  a  chluich 
anns  a'  bhaile  sin  fhad  'sa  mhaireadh  an 
saoghal. 

Astar  mor  air  chul  nam  beann,  anns  an 
airde  deas,  thatar  ag  innse  gu  bheil  a  comh- 
nuidh  sluagh  aig  am  bheil  cleachdaidhean 
is  fasanan  nach  eil  cohach  idir  ri  cleachd- 
aidhean  is  fasanan  an  coimhearsnach. 
Tha'n  sluagh  sin  ag  radh  gu'n  d'thainig  an 
sinnsirean  a  mach  a  priosan  iongantach  a 
bha  fo'n  talamh,  far  an  robh  iad  air  an 
cumail  uine  mhor.  Roimhe  sin  bha  iad  a' 
f  uireach  ann  am  baile  Hamelin,  ach  ciamar 
no  car-son  a  chaidh  an  toirt  air  falbh  as 
cha  b'urrainn  do  neach  dhiubh  innse. 

AM  BAIGEIR  'S  AM  FORTAN 

BH  A  baigeir  latha  bha  sud  a'  f  albh  mu'n 
cuairt,  ag  ialaidh  gu  mall  's  gu  cru- 
bach  bho  thigh  gu  tigh.  Bha  seann 
mhaileid  aig  air  a  dhruim  anns  an  robh  e 
'giulan  nan  caochladh  ghibhtean  a  bha 
daoine  'toirt  dha;  agus  cha  robh  tigh,  beag 
*s  gu'm  bitheadh  e,  anns  nach  robh  e  'taghal. 
Mar  a  bha  e  'gahhail  air  adhart,  bha  e 
gun  tamh  a'  gearan  a  chor,  agus  farmad 
aige  ris  a'  mhuinntir  a  bha  na  b'fhearr 

dheth  na'n  crannchur  na  bha  e  fein.  Bha 
annas  mor  aige  dhe  na  daoine  a  bha  'n 
deigh  saibhreas  gu  leor  a  chur  cruinn,  agus 
an  deigh  sin  nach  robh  riaraichte  mur 
b'urrainn  daibh  tuilleadh  a  chur  'na  cheann. 

"Faic  thusa  fear  an  taighe  so,"  ars  esan 
ris  fhein;  *'is  aithne  dhomhsa  gu  math  e. 
Bha  e  riamh  math  an  ceann  gnothuich, 
agus  rinn  e  duin'  anabarrach  beairteach 
dhe  fein  o  chionn  fhada.  Na'm  biodh  e 
air  bhi  'na  dhuine  glic,  bha  e  air  bhi  riar- 
aichte  leis  na  bh'aige;  dh'fhaodadh  e  bhi 
gun  dith,  gun  deireas  fhad  's  bu  bheo  e. 

"Ach  an  aite  sin  ciod  e  rinn  e.  Chaidh 
e  dh'obair  'ga  dheanamh  fein  na  b'fhior 
bheairtiche.  Thoisich  a  air  togail  shoith- 
ichean  's  air  an  cur  air  falbh  a  mhalairt 
ann  an  duthchannan  cein.  Bha  e  an  duil 
's  an  dochas  gu'n  cruinnicheadh  e  cruachan 
oir  g'a  ionnsuidh  fein.  Sin  mar  tha  na 
daoine  saibhir  an  comhnuidh;  a  dh'ain- 
deoin  's  na  gheibh  iad  cha'n  fhaic  iad  gu 
brath  gu'm  bi  gu  leor  aca. 

"Gle  mhath  ma  ta;  seall  a  nise  ciod  a 
thachair.  Bha  stoirmeannan  mora  air  a 
chuan.  Bha  na  soithichean  aig  air  am 
bristeadh,  agus  bha  gach  bathar  fiachail  a 
bha  air  bord  aca  air  a  shlugadh  suas  leis 
na  tuinn.  Tha  a  dhochasan  uile  na'n  laidhe 

air  grunnd  a'  chuain;  tha  a  bheairteas  mor 
air  dhol  a  sealladh  mar  aisHng'.  Bha  e  'na 
dhuine  beairteach  ag:us  an  deigh  sin  cha 
chreideadh  e  gu  robh  e  beairteach  gu  leor; 
tha  e  nise  'na  dhuine  bochd,  'na  dhuine 
bochd  da-rireadh. 

"Tha  daoin'  ann  nach  bi  riaraichte  gn 
brath  mur  urrainn  daibh  an  saoghal  mor 
ainmeachadh  orra  fein.  Tha  iad  a  ghnath 
a'  stri  air  son  tuilleadh,  ag^us  a'  cur  na  tha 
aca  a  cheana  ann  an  cunnart  a'  feuchainn 
ri'm  paiheas  a  mheudachadh.  Air  mo  shon 
fein  dheth  na'm  biodh  biadh  agam  ri  ithe 
agus  aodach  ri  chur  umam,  cha'n  iarrainn 
gu  brath  an  corr." 

Air  a'  cheart  mhionaid  bha  am  Fortan 
a'  dol  seachad  sios  an  t-sraid.  Chunnaic  e 
am  baigeir,  agus  thainig  e  air  ball  a  nuas 
f  ar  an  robh  e. 

"Cluinn  so!"  ars  esan.  'S  fhada  o'n  bha 
toil  agam  do  chuideachadh,  agus  a  nise  tha 
mi  ullamh  gu  sin  a  dheanamh.  Chuala  mi 
gach  gearan  a  rinn  thu,  agus  tha  mi 
toileach  ni  sam  bith  a  thoirt  dhut  a  chanas 
tu  fhein  a  tha  dhith  ort  air  son  do  dheanamh 
cho  sona  's  a  tha'n  latha  cho  fad — gu  leor 
air  son  biadh  is  aodach  a  chumail  riut  fhad 
's  a's  beo  thu. 


14        Am  Baigeir  's  am  Fortan 

"Cum  do  mhaileid  an  so,  ma  ta,  agus 
doirtidh  mise  roinn  dhe  m'  chuid  oir  innte, 
ach  air  aon  chumhnant;  na  theid  anns  a' 
mhaileid,  bidh  e  'na  or  fiorghlan,  ach  a 
h-uile  bonn  a  thuiteas  air  an  lar  theid  e  'na 
dhuslaich.    An  gabh  thu  an  tairgse  sin?" 

"Gabhaidh,  gu  ro-thoileach,"  ars  am 
baigeir. 

**Thoir  do  cheart  aire,  ma  ta,"  ars  am 
Fortan.  "Tha  a '  mhaileid  agad  sean;  f euch 
nach  lion  thu  ro  lan  i." 

Bha  an  seann  duine  cho  gionach  's  nach 
tug  e  cluas  do'n  rabbadh  sin.  Dh'fhosgail 
e  a'  mhaileid,  chaidh  e  air  a  ghluinean  fa 
chomhair  an  Fhortain,  agus  bha  shuil  a 
leum  as  a  cheann  mar  bha  an  sruth  de 
bhonnan  buidhe  a'  dortadh  innte  a  Adharc 
iongantach  a'  Phailteis. 

Cha  b'fhada  gus  'n  do  thoisich  a'  mhail- 
eid  air  fas  trom. 

"Am  bheil  gu  leor  an  sin.^"  dh'  fheoraich 
am  Fortan. 

"Cha'n  eil  fhathast,"  ars  am  baigeir. 

"Ach  thoir  fa-near  a'  mhaileid — tha  mi 
'ga  cluinntinn  a'  sracadh." 
"Cha  churam  dhi;  feuch  beagan  eile." 

Bha  lamhan  a  bhaigeir  a'  crith.  Ah, 
na'n  leanadh  an  sruthan  oir  ud  air  ruith 
gu  brath. 

"Tha  thu  nise  na  do  dhuine  beairteach," 
ars  am  Fortan,  a'  stad  car  tiotaidh.  "Cha 
chum  a'  mhaileid  an  corr;  tha  i  g:u  sgain- 
eadh." 

"Cha'n  eil,  cha'n  eil;  cumaidh  i  beagan 
bhonn  a  bharrachd;  thoir  dhomh  lan  duirn 
eile." 

A  nuas  thainig  na  bonnan  oir  a  bha  e 
'sanntachadh — aon  an  deigrh  aoin;  chunnt- 
ais  e  iad  mar  a  thuit  iad — agrus  an  sin 
ghrad  sgoilt  a  mhaileid  fo'n  chudthrom; 
chaidh  an  t-iomlan  dhe'n  ionmhas  bhuidhe 
a  dhortadh  air  an  lar,  agfus  ann  am  priob- 
adh  na  sula  bha  gach  bonn  dheth  air  a 
thionndadh  gu  duslaich.  Chaidh  am  Fort- 
an  a  sealladh  aig  an  am  cheudna.  Am 
baigeir  a  bha  o  chionn  mionaid  'na  dhuine 
beairteach,  bha  e  nise  gun  ni  ach  maileid 
fhalamh,  agfus  i  sin  fhein  air  a  sracadh  o 
beul  gu  mas. 

A'  GHAOTH  AGUS  A'  GHRIAN 

DH'EIRICH  connsachadh  uair  eadar  a* 
ghaoth   agus   a'  ghrian   a   thaobh 
neart,  gach  aon  a  mathachadh  gu'm 
b'  i-fein  bu  treise.    Aig  a  cheart  am  bha 
coisiche  gabhail  an  rathaid,  agus  air  son  a' 
cheist  fhuasgladh  dh'aontaich  iad  eaton'a 

fein  gu'm  feuchadh  iad  ri  toirt  air  a' 
choisiche  a  chleoca  chur  dheth,  agus  gu'm 
b'e  an  t-aon  bu  luaithe  bheireadh  air  sin  a 
dbeanamh  an  t-aon  bu  laidire. 

Thoisich  a'  ghaoth  le  spairn  mhor  air 
seideadh  's  air  seideadh  cho  fuar  's  cho 
coimheach  's  gu'n  tainig  coltas  na  gaillinn 
air  an  speur;  ach  mar  bu  mhotha  sheideadh 
i  's  ann  bu  dluithe  phaisgeadh  an  coisiche 
'n  cleoca  mu  thimchioU  agus  bu  teinne 
dheanadh  e  greim  air  'na  lamhan. 

An  sin  thainig  a'  ghrian  ris,  agus  le 
gathan  tlatha  dh'fhuadaich  i  air  falbh  an 
ceo  's  am  fuachd;  dh'fhairich  an  coisiche 
caoineas  a  blathais,  agus  air  do'n  ghrein  a 
bhi  sior  dhearsadh  air,  chaidh  e  'na  fhallus 
agus  thilg  e  an  cleoca  air  an  lar. 

Air  an  doigh  sin  chaidh  a'  bhuaidh  leis 
a'  ghrein;  agus  riamh  uaithe  sin  tha  e  air  a 
mheas  gur  fhearr  comhairle  chiuin  na 
cronachadh  garg;  agus  gu'n  dean  caoimh- 
neas  agus  cairdeas,  coltach  ri  blathas  na 
greine,  cridheachan  dhaoine  fhosgladh  ni's 
luaithe  na  ni  bagradh  agus  lamhachas- 
laidir. — Aesop. 

